Аԥсны
Ажәабжьқәа Sputnik Аԥсны аҟны
Аԥсны АШәМ Аинвестпрограмма - 2015-2017 аобиектқәа рҿы аилагарақәа аанарԥшит
© Sputnik / Томас ТхайцукСлужба госбезопасности Абхазии
© Sputnik / Томас Тхайцук
Аԥсны ахада Аслан Бжьаниа идҵала Аԥсны АШәМи Акапиталтә ргылараз Аусбарҭеи имҩаԥыргаз агәаҭарақәа иаадырԥшит Аинвестпрограмма аобиектқәа рҿы зхаҭабзиара лаҟәу аусурақәа шымҩаԥгаз.
АҞӘА, абҵара 2 – Sputnik. Аԥсны Ашәарҭадаратә маҵзура иаанарԥшит 2015-2017 шықәсқәа рзы Аинвестпрограмма аплан иалаз аобиектқәа рҿы аилагарақәа. Абри атәы аанацҳауеит амаҵзура асаит.
Адырраҭараҿы ишазгәаҭоу ала, иахәҭаз аҭахрақәа ирықәшәом аҳәынҭқарратә ҳәаа иаԥну Ԥсоу аӡиас аҟәара арӷәӷәашьа.
22 Жьҭаара, 14:00
Агхақәа аарԥшуп Очамчыра араион аҿгьы. Уаҟа амҩақәа: Џьонуа, Шьынқәба, Ваинахтәи, Папасқьыр, Ладариа рҿы аӡцарҭеи ацрыҵцарҭатә цәаҳәақәеи еиҭашьҭаҵан.
"Аҭакԥхықәра здыз аилахәырақәа рнапхгаҩцәа ирыҿцәажәан. Аамҭа рыҭан ахыбрақәа рҿы авариатә ҭагылазаашьа аԥырхырц. Иара убасгьы иазырхиан аремонт-еиҭашьақәыргыларатә усурақәа рыплан", - аанацҳауеит АШәМ.
Аобиектқәа рыргылараан иҟаз агхақәа иахьатәи аамҭазы шьаҭанкыла рҭыԥ иқәҵоуп.
Аԥсны АШәМ Акапиталтә ргылара аусбарҭа аҟазауаа ирабжьнагеит Ԥсоу аӡиас аҟәара ԥхьаҟа абгара алмыршаразы аҭагылазаашьа хылаԥшра арҭаларц.